
122 DR 30.11.2005 

 

Puan Teresa Kok Suh Sim:  Itu bekas pramugari MAS yang mengambil 
tindakan undang-undang terhadap MAS itu, sekarang diminta untuk bayar ganti rugi 
RM100 ribu kos mahkamah.  Ini dia sudah dibuang kerja kerana  ada anak.  Lepas itu 
dia dipecat dan dia  bawa kesnya ke mahkamah, rugi pada Mahkamah Persekutuan, 
sekarang dia kena bayar kos.  Saya hanya minta Yang Berhormat Timbalan Menteri 
tolonglah dia.  Ini wanita yang sudah hilang kerja ini, dia tidak harus diminta untuk bayar  
kos mahkamah lagi. 

Datuk Abdul Rahman bin Bakar:  Baik, kita akan ambil perhatian, terima 
kasih.  Kod amalan kualiti udara dalaman (indoor air quality), kod amalan kualiti udara 
dalaman pada masa ini tidak... 

Tuan Lim Kit Siang:  Penjelasan.  Perkara yang pertama... 

Datuk Abdul Rahman bin Bakar:  ... tidak buat.  Kejap ya Yang Berhormat,  
saya hendak habiskan sedikit.  Ini air quality. 

Tuan Lim Kit Siang:  Sebelum alih... 

Puan Chong Eng:  Tajuk  ini... 

Tuan Lim Kit Siang:  Sebelum alih kepada tajuk itu,  boleh satu penjelasan. 

Datuk Abdul Rahman bin Bakar:  Sila. 

Tuan Lim Kit Siang:  Tadi Yang Berhormat kata bahawa akan ambil 
perhatian.  Kita kata terima kasih, Tuan Pengerusi ini sangat serius.  Yang Berhormat 
bagi Seputeh ada sebut untuk Beatrice  lebih daripada RM100 ribu dan MAS sebagai 
GLC.  Sungguhpun baru-baru ini kita tengok ada  kerugian MAS meningkat RM367 juta 
satu angka yang besar, tetapi tidak patutlah MAS begitu desperate sehingga mahu 
paksa mendapat sedikit keuntungan daripada  Beatrice.  Kalau saya  tidak silap, bekas 
CEO yang resign baru-baru ini, beberapa bulan ini dapat dekat RM1 juta.   Ini 
menunjukkan  satu teladan, satu model employer.  Satu model GLC di mana mengenai  
Beatrice - RM100 ribu ini   diwaivekan, di kecualikan.  Saya harap bolehlah diambil 
perhatian yang... 

Datuk Abdul Rahman bin Bakar:   Saya boleh ambil perhatian, tetapi saya 
ulang suara, iaitu kes  Beatrice  itu tidak ada kena-mengena sebenarnya dengan  
butiran perbelanjaan yang kita hendak buat, itu soal MAS. 

Puan Teresa Kok Suh Sim:  Ada rumah... 

Tuan Chow Kon Yeow:  Sumber manusia... 

Datuk Abdul Rahman bin Bakar:  Berbalik pada kod amalan kualiti udara 
tadi,  pihak  JKKP merasakan bahawa pada masa ini, kod amalan ini dikuatkuasakan 
secara sukarela untuk beberapa tahun bagi menggalak dan memberi pengetahuan 
awalan kepada pihak-pihak yang terlibat sebelum ianya dijadikan sebagai sebuah 
peraturan.  Yang Berhormat bagi Seputeh bertanya, bolehkah agensi pekerjaan swasta 
yang berlesen beroperasi di kawasan atau tempat lain.   

Sebenarnya di bawah Akta Agensi Pekerjaan Swasta 1981, mana-mana 
agensi pekerjaan swasta adalah dibenarkan beroperasi di tempat lain dengan syarat 
mendapat kelulusan daripada Jabatan Tenaga Kerja.  Dengan lain perkataan agensi 
pekerjaan swasta boleh membuka cawangan di tempat lain dengan mematuhi atau 
memenuhi syarat-syarat yang telah ditetapkan seperti mempunyai premis yang sesuai.  
Permohonan membuka cawangan adalah dikira permohonan lesen baru.   Yang 
Berhormat bagi Bukit bintang mencadangkan supaya... 

Puan Teresa Kok Suh Sim:  Minta penjelasan.  Saya tanya tentang ini. 

Datuk Abdul Rahman bin Bakar:  Sila. 

Puan Teresa Kok Suh Sim:  Terima kasih Tuan Pengerusi, dan juga Yang 
Berhormat bagi Timbalan Menteri.  Saya sebenarnya dapat aduan daripada operator 
agensi - pemohon pekerjaan swasta yang berdaftar, yang mana mereka  kata, kalau 
mereka disyaratkan untuk beroperasi di tempat yang mana tidak ada agensi pekerjaan 
swasta.  Misalnya kalau Kuala Lumpur di sesuatu tempat sudah ada 2, 3 jadi mereka 
tidak dibenarkan untuk membuka syarikat itu di tempat itu. 



Puan Teresa Kok Suh Sim: Itu bekas pramugari MAS yang mengambil tindakan undang-undang terhadap MAS itu, sekarang diminta untuk bayar ganti rugi RM100 ribu kos mahkamah. Ini dia sudah dibuang kerja kerana ada anak. Lepas itu dia dipecat dan dia bawa kesnya ke mahkamah, rugi pada Mahkamah Persekutuan, sekarang dia kena bayar kos. Saya hanya minta Yang Berhormat Timbalan Menteri tolonglah dia. Ini wanita yang sudah hilang kerja ini, dia tidak harus diminta untuk bayar kos mahkamah lagi. Datuk Abdul Rahman bin Bakar: Baik, kita akan ambil perhatian, terima kasih. Kod amalan kualiti udara dalaman (indoor air quality), kod amalan kualiti udara dalaman pada masa ini tidak... Tuan Lim Kit Siang: Penjelasan. Perkara yang pertama... Datuk Abdul Rahman bin Bakar: ... tidak buat. Kejap ya Yang Berhormat, saya hendak habiskan sedikit. Ini air quality. Tuan Lim Kit Siang: Sebelum alih... Puan Chong Eng: Tajuk ini... Tuan Lim Kit Siang: Sebelum alih kepada tajuk itu, boleh satu penjelasan. Datuk Abdul Rahman bin Bakar: Sila. Tuan Lim Kit Siang: Tadi Yang Berhormat kata bahawa akan ambil perhatian. Kita kata terima kasih, Tuan Pengerusi ini sangat serius. Yang Berhormat bagi Seputeh ada sebut untuk Beatrice lebih daripada RM100 ribu dan MAS sebagai GLC. Sungguhpun baru-baru ini kita tengok ada kerugian MAS meningkat RM367 juta satu angka yang besar, tetapi tidak patutlah MAS begitu desperate sehingga mahu paksa mendapat sedikit keuntungan daripada Beatrice. Kalau saya tidak silap, bekas CEO yang resign baru-baru ini, beberapa bulan ini dapat dekat RM1 juta. Ini menunjukkan satu teladan, satu model employer. Satu model GLC di mana mengenai Beatrice- RM100 ribu ini diwaivekan, di kecualikan. Saya harap bolehlah diambil perhatian yang... Datuk Abdul Rahman bin Bakar: Saya boleh ambil perhatian, tetapi saya ulang suara, iaitu kes Beatrice itu tidak ada kena-mengena sebenarnya dengan butiran perbelanjaan yang kita hendak buat, itu soal MAS. Puan Teresa Kok Suh Sim: Ada rumah... Tuan Chow Kon Yeow: Sumber manusia... Datuk Abdul Rahman bin Bakar: Berbalik pada kod amalan kualiti udara tadi, pihak JKKP merasakan bahawa pada masa ini, kod amalan ini dikuatkuasakan secara sukarela untuk beberapa tahun bagi menggalak dan memberi pengetahuan awalan kepada pihak-pihak yang terlibat sebelum ianya dijadikan sebagai sebuah peraturan. Yang Berhormat bagi Seputeh bertanya, bolehkah agensi pekerjaan swasta yang berlesen beroperasi di kawasan atau tempat lain. Sebenarnya di bawah Akta Agensi Pekerjaan Swasta 1981, mana-mana agensi pekerjaan swasta adalah dibenarkan beroperasi di tempat lain dengan syarat mendapat kelulusan daripada Jabatan Tenaga Kerja. Dengan lain perkataan agensi pekerjaan swasta boleh membuka cawangan di tempat lain dengan mematuhi atau memenuhi syarat-syarat yang telah ditetapkan seperti mempunyai premis yang sesuai. Permohonan membuka cawangan adalah dikira permohonan lesen baru. Yang Berhormat bagi Bukit bintang mencadangkan supaya... Puan Teresa Kok Suh Sim: Minta penjelasan. Saya tanya tentang ini. Datuk Abdul Rahman bin Bakar: Sila. Puan Teresa Kok Suh Sim: Terima kasih Tuan Pengerusi, dan juga Yang Berhormat bagi Timbalan Menteri. Saya sebenarnya dapat aduan daripada operator agensi- pemohon pekerjaan swasta yang berdaftar, yang mana mereka kata, kalau mereka disyaratkan untuk beroperasi di tempat yang mana tidak ada agensi pekerjaan swasta. Misalnya kalau Kuala Lumpur di sesuatu tempat sudah ada 2, 3 jadi mereka tidak dibenarkan untuk membuka syarikat itu di tempat itu.